એ દિવસોમાં ન તો ખેતી થતી હતી કે, ન રોજગારીનું અન્ય કોઈ સાધન હતું. પરિસ્થિતિ એટલી કથળેલી હતી કે ગામના પુરુષોને રોજગારી માટે વર્ષના ‘૯’ મહિના ગામની બહાર રહેવું પડતું હતું. ગામમાં માત્ર વૃદ્ધો, મહિલાઓ અને બાળકો જ જોવા મળતાં, પરંતુ આજે અહીં અલગ જ નજારો છે. એક સમયે વેરાન ઉજ્જડ એવા આ ગામડામાં આજે ચારેય તરફ હરિયાળી જ હરિયાળી દેખાઈ રહી છે. એક સમયે પાણી માટે વલખાં મારતા આ ગામમાં ૨૬ કૂવા અને ૩૫ ચેકડેમ છે, જે ગામલોકોએ ક્યારેય ફ્લાવર, ટામેટાં જોયાં પણ ન હતાં ત્યારે આજે અહીંથી દર અઠવાડિયે ફ્લાવર ટામેટાંની ટ્રકો ભરાય છે.